ཉེ་ཆར་བོད་ནང་གི་མདོ་སྨད་ས་ཁུལ་ལ་མི་རིགས་གཉིས་ཀྱི་བར་དུ་རྩོད་གླེང་ཞིག་བྱུང་ཡོད་འདུགབདེན་པ་སུ་ལ་ཡོད་མེད་ངས་བཤད་དགོས་པ་མི་འདུག་ཀྱང༌།རྩོད་རྙོག་འདི་རིགས་རྒྱ་ཆེ་ས་ནས་མི་རིགས་བར་གྱི་འགལ་བ་དང་རྙོག་གླེང་ཞིག་ལ་མི་འགྲོ་བ་བྱ་དགོས་པ་འདི་གལ་ཆེན་པོ་རེད།རྒྱ་བོད་མི་རིགས་ཀྱི་མཐུན་ལམ་སྤྱི་དང་ལྷག་པར་དུ་བོད་ནང་དུ་གྲོང་པ་ཁྱིམ་མཚེས་བྱས་ནས་ཡོད་པའི་རྒྱ་སྡེ་དང་བོད་སྡེའི་བར་ལ་མཐུན་ལམ་དགོས་པ་འདི་ཤིན་ཏུ་གལ་ཆེན་པོ་ཡིན།རྙོག་གླེང་འདི་རིགས་ལ་བདེན་རྫུན་གྱི་ཐོག་ནས་ཐག་གཅོད་བྱ་དགོས་པ་གལ་ཆེན་པོ་ཡིན་ཡང༌།དཀའ་རྙོག་འདི་རྒྱ་ཆེ་རུ་ཕྱིན་ཏེ་རྒྱ་བོད་མི་རིགས་བར་གྱི་འགལ་བའི་ངོ་བོར་གྱུར་པ་ཡིན་ན།ཕྱོགས་གཉིས་ཀར་དཀའ་ངལ་ཇེ་ཆེ་དང་རྙོག་གླེང་ཆེ་རུ་འགྲོ་བ་མ་གཏོགས་རྒྱ་བོད་མི་རིགས་སུ་ལ་ཡང་ཕན་ཐོགས་མེད།